دبامیانو ولایت دافغانی سرې میاشتې نماینده ګۍ ریاست ۲۰ تنو کارکوونکو او رضاکارانو ته دطبعی او غیر طبعی پیښو ته پر وخت دځواب ورکونې تر عنوان لاندې شپږ ورځنۍ ورکشاپ د بری لیکونو په ورکړې سره پای ته ورسید! نن پنجشنبه د روان ۱۴۴۵ سپوږمیزکال د جمادی الاول میاشتې په ۲ مه چې د ۱۴۰۲ لمریزکال د لړم له ۲۵ مې نېټې سره سمون لری. دبامیانو ولایت دافغانی سرې میاشتې نماینده ګۍ ریاست ۲۰ تنو کارکوونکو او رضاکارانو ته دطبعی او غیر طبعی پیښو ته پر وخت دځواب ورکونې تر عنوان لاندې شپږ ورځنۍ ورکشاپ دبری لیکونو په ورکړی سره پای ته ورسید. دورکشاپ په پیل کې دقــران عظـیم الشان دڅو مبارکـــو آیتونو له تلاوت وروسته دبامیانو ولایت دافغانی سرې میاشتې نماینده ګۍ ریاست رئیس مولوی حیات خان صافی صاحب د یاد ورکشاپ له سهولت ورکوونکو هر یوه د شمال لویدیځ مرکزی زون ریاست آمر عملیاتی عبدالکریم ملاخیل ،قسیم نوریان داړیکې نیونې عمومی مدیر،عبدالمصور رحیمی دبیړنیو مرستو عمومی مدیراو دخطر دکموالی آمریت استازی شبیر احمد رشید څخه د زړه له تله مننه وکړه چې پیښو ته پر وخت دځواب ورکونې په برخه کې د یو مسلکی او په کار پوه ټیم روزلو کې نه ستړې کیدونکې هلې ځلې وکړې.او نوموړی په خپلو خبرو کې زیاته کړه دبامیانو ولایت د سرې میاشتې نماینده ګۍ ریاست کارکوونکو او رضاکارانو په تیر کې هم پیښو ته پر وخت رسیدنه کړی او په راتلونکی کې به هم د پېښو سره د مبارزې لپاره لا ډېر په مسلکی ډول ځواب ورکړی. او د افغانی سرې میاشتې له رهبری څخه یې مننه وکړه چې د خپلو کارمندانو او رضاکارانو په مسلکیتوب کې وخت ناوخت داسې ګټور ورکشاپونه دایروی، تر څو بېوزله او پېښځپلو هېوادوالو ته په وخت او اوسنیو معیارونو سره سم خدمات وړاندې کړو. ورپسې قسیم نوریان داړیکې نیونې عمومی مدیر دیادې نماینده ګۍ د کارمندانو او رضاکارانو له فعال ګډون څخه خوښی څرګنده کړه او په راتلونکی کې د هر ډول پیښو دځواب ورکونې په برخه کې یاد ټیم یو مسلکی ،معیاری او په کار پوه ټیم وباله. د یادونې وړ ده چې د یاد ۶ ورځنۍ ورکشاپ ازموینه هم واخیستل شوه. ورپسې د یاد ورکشاپ ګډونوالو ته د ورکشاپ بریالی پای ته رسولو سره بری لیکونه هم وویشل شول. دبامیانو ولایت دافغانی سرې میاشتې نماینده ګۍ ریاست دنشراتو مدیریت